PIB Headquarters
कोविड-19 पर पीआईबी का बुलेटिन
• भारत में 1.52 लाख नये मामलों के साथ नये मामलों में गिरावट का रुझान बरकरार।
• दैनिक नये मामले पिछले 50 दिनों में सबसे निचले स्तर पर पहुंचे।
• लगातार 18वें दिन भारत में बीमारी से स्वस्थ होने वाले लोगों की संख्या कोविड-19 के दैनिक नए मामलों से ज्यादा रही।
• बीमारी से स्वस्थ होने की राष्ट्रीय दर भी बेहतर होकर 91.60 प्रतिशत हो गयी है।
• दैनिक पॉजिटिविटी दर घटकर 9.07 प्रतिशत हो गई है और यह लगातार सात दिनों से 10 प्रतिशत से कम बनी हुई है।
• देशव्यापी टीकाकरण अभियान के तहत अब तक 21.3 करोड़ से अधिक टीके की खुराक दी जा चुकी है।
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
भारत में 1.52 लाख नये मामलों के साथ नये मामलों में गिरावट का रुझान बरकरार, दैनिक नये मामले पिछले 50 दिनों में सबसे निचले स्तर पर पहुंचे
• भारत में दैनिक नये मामलों की संख्या में लगातार कमी दर्ज की जा रही है। आज 1.52 लाख नये मामलों के साथ पिछले 50 दिनों में दैनिक नये मामलों की संख्या अपने सबसे निचले स्तर पर पहुंची। लगातार चौथे दिन कोविड-19 के नये मामलों की संख्या दो लाख से कम दर्ज की गयी।
• पिछले 24 घंटों में 1,52,734 नये मामले दर्ज किए गए।
• लगातार 18वें दिन भारत में बीमारी से स्वस्थ होने वाले लोगों की संख्या कोविड-19 के दैनिक नए मामलों से ज्यादा रही। पिछले 24 घंटों में बीमारी से 2,38,022 लोग स्वस्थ हुए हैं।
• भारत में महामारी शुरू होने के बाद से संक्रमित लोगों में से 2,56,92,342 लोग कोविड-19 से ठीक हो चुके हैं और पिछले 24 घंटों में बीमारी से 2,38,022 लोग स्वस्थ हुए हैं। बीमारी से स्वस्थ होने की राष्ट्रीय दर भी बेहतर होकर 91.60 प्रतिशत हो गयी है।
• साप्ताहिक पॉजिटिविटी दर इस समय 9.04 प्रतिशत है जबकि दैनिक पॉजिटिविटी दर घटकर आज 9.07 प्रतिशत हो गई है। यह लगातार सात दिनों से 10 प्रतिशत से कम बनी हुई है।
• अंतरिम रिपोर्ट के अनुसार आज सुबह सात बजे तक 30,28,295 सत्रों में कोविड-19 के टीके की कुल 21,31,54,129 खुराक दी जा चुकी हैं।
अधिक जानकारी के लिए पढ़ें-https://pib.gov.in/PressReleasePage.aspx?PRID=1723069
राज्यों/केंद्र शासित प्रदेशों को 23 करोड़ से अधिक टीके उपलब्ध कराये गए
भारत सरकार ने अब तक निःशुल्क और प्रत्यक्ष राज्य खरीद श्रेणी के माध्यम से राज्यों/केंद्र शासित प्रदेशों को 23 करोड़ से अधिक  कोविड टीके की खुराक उपलब्ध कराई है।
इसमें से, कुल खपत  21,22,38,652 खुराक  है।
राज्यों/केंद्र शासित प्रदेशों के पास अभी भी लगाये जाने के लिए 1.75 करोड़ से अधिक  कोविड टीके उपलब्ध हैं।
अधिक जानकारी के लिए पढ़ें- https://pib.gov.in/PressReleasePage.aspx?PRID=1723054
सभी राज्यों/केंद्र शासित प्रदेशों और केंद्रीय संस्थानों को एम्फोटेरिसिन-बी की अतिरिक्त 30100 शीशियां आवंटित की गयीं- श्री डी. वी. सदानंद गौड़ा
केंद्रीय रसायन और उर्वरक मंत्री श्री डी. वी. सदानंद गौड़ा ने घोषणा की कि सभी राज्यों/केंद्र शासित प्रदेशों और केंद्रीय संस्थानों को आज एम्फोटेरिसिन-बी की अतिरिक्त 30100 शीशियां आवंटित की गयी हैं।
अधिक जानकारी के लिए पढ़ें- https://pib.gov.in/PressReleasePage.aspx?PRID=1723120
ईपीएफओ ने अपने सदस्यों को दूसरा कोविड-19 एडवांस  लेने की अनुमति दी
कर्मचारी भविष्य निधि संगठन  ने कोविड-19 महामारी की दूसरी लहर के दौरान अपने सदस्यों को सहयोग देने के लिए दूसरे नॉन-रिफंडेबल  कोविड-19 एडवांस  का लाभ उठाने की अनुमति दी है। महामारी के दौरान सदस्यों की वित्तीय आवश्यकताओं को पूरा करने के लिए विशेष निकासी का प्रावधान मार्च, 2020 में प्रधानमंत्री गरीब कल्याण योजना  के अंतर्गत किया गया था। इस विषय में श्रम और रोजगार मंत्रालय द्वारा कर्मचारी भविष्य निधि योजना, 1952 में संशोधन करके सरकारी गजट में अधिसूचना के माध्यम से पैराग्राफ 68एल के तहत सब-पैरा  जोड़ा गया था।
अधिक जानकारी के लिए पढ़ें- https://pib.gov.in/PressReleasePage.aspx?PRID=1723117
एनटीपीसी ऊंचाहार ने रायबरेली जिला प्रशासन को ऑक्सीजन प्लांट सौंपा
विद्युत मंत्रालय की महारत्न कंपनी एनटीपीसी ने कोविड के खिलाफ लड़ाई में मदद का सिलसिला जारी रखते हुए ऊंचाहार में ऑक्सीजन प्लांट की स्थापना की है। प्लांट को रायबरेली जिला प्रशासन को सौंपा गया। एनटीपीसी द्वारा आवश्यक उपकरण और संसाधन लागू करने वाली संस्था को प्लांट के सुचारु संचालन के लिए उपलब्ध कराए गए। इस ऑक्सीजन प्लांट की स्थापना के साथ ही तत्काल प्रभाव से जरूरतमंद लोगों को नियमित रूप से ऑक्सीजन सुविधा प्राप्त होगी।
अधिक जानकारी के लिए पढ़ें-https://pib.gov.in/PressReleasePage.aspx?PRID=1723139
एनटीपीसी अपनी कोयला खनन परियोजनाओं के जरिए कोविड के खिलाफ लड़ाई में स्वास्थ्य सेवाओं के बुनियादी ढांचे को मजबूत करने के लिए स्थानीय प्रशासन का सहयोग कर रही है
एनटीपीसी, विद्युत मंत्रालय के तहत एक महारत्न सीपीएसयू है। कंपनी की हजारीबाग स्थित पकरी बरवाडीह कोयला खनन परियोजना, सीएसआर के तहत रांची के बाहरी इलाके में स्थित कोविड केयर अस्पताल के आईटीकेआई टीबी सेनेटोरियम में 300 बिस्तरों के लिए केंद्रीकृत मैनिफोल्ड ऑक्सीजन सपोर्ट सिस्टम तैयार कर रही है। यह अस्पताल कोविड क्लस्टर देखभाल केंद्र में से एक है। जिसका उद्देश्य कोविड-19 रोगियों का इलाज करना है। ताकि दूसरी लहर की वजह से शहर के अस्पतालों पर मरीजों के पड़ रहे दबाव को कम किया जा सके। एनटीपीसी कोविड-19 के प्रसार को कम करने के लिए मौजूदा बुनियादी सुविधाओं में सुधार कर रहा है।
अधिक जानकारी के लिए पढ़ें-https://pib.gov.in/PressReleasePage.aspx?PRID=1723174
पीआईबी के क्षेत्रीय कार्यालयों से प्राप्त जानकारी
केरलः राज्य में सोमवार को लॉकडाउन में काफी छूट दी गई। सरकार ने मलाप्पुरम में तिहरे लॉकडाउन को भी हटा लिया है। तिहारे लॉकडाउन के हटने के साथ, राज्य के बाकी हिस्सों में 9 जून तक लागू पाबंदियां को मलाप्प्पुरम तक भी बढ़ाया जाएगा। कोविड-19 के तेजी से हो रहे प्रसार को नियंत्रित करने के लिए 8 मई से लॉकडाउन लगाया गया था। राज्य सचिवालय ने कुल कर्मचारियों की क्षमता के 50 प्रतिशत के साथ फिर से काम करना शुरू कर दिया है। राज्य और केन्द्र सरकार के अन्य कार्यालयों के कामकाज को फिर से शुरू करने पर सोमवार को निर्णय लिए जाने की उम्मीद है। अंतर-जिला स्तर की यात्रा पर रोक जारी रहेगी। लॉकडाउन में छूट के बावजूद पहले की तरह पुलिस की निगरानी और जांच जारी रहेगी। सरकार ने पुलिस को निर्देश दिया है कि लॉकडाउन के नियमों का उल्लंघन करने वालों के खिलाफ सख्त कार्रवाई की जाए। इस बीच, राज्य में कल कोविड-19 के 19,894 मामले दर्ज किए गए है। जबकि मरने वालों की संख्या 8641 हो गई वहीं टेस्ट पॉजिटिविटी रेट  घटकर 15.97 प्रतिशत हो गई है। राज्य में अब तक 93,37,951 लोगों को टीका लगाया जा चुका है। इनमें 72,76,075 लोगों को पहली खुराक और 20,61,876 लोगों को दूसरी खुराक दी गई है।
तमिलनाडुः तमिलनाडु के स्वास्थ्य मंत्री मा. सुब्रमण्यम ने रविवार को अपने वक्तव्य में कहा कि राज्य में टीके की कमी हो रही है और इस संकट से निपटने के लिए केन्द्र सरकार से मदद मांगी है। मंत्री महोदय ने कहा कि राज्य के पास टीके की छह लाख खुराकें हैं और यह एक दिन या दो दिन में समाप्त हो जाएगी। म्यूकोर्मिकोसिस के अधिक मामलों के सामने आने के साथ, एंटीफंगल एम्फोटेरिसिन बी और पोसाकोनाजोल एपीआई की मांग भी बढ़ रही है। हालांकि स्वास्थ्य अधिकारियों ने जनता से न घबराने का आग्रह किया है और यह दावा किया है कि फंगस के सभी मामलों में दवाइयों की आवश्यकता नहीं होती है। 31 ऑक्सीजन एक्सप्रेस ट्रेनों के जरिए अब तक 1,800 मीट्रिक टन से अधिक तरल मेडिकल ऑक्सीजन  तमिलनाडु तक पहुंचाई गई। रविवार को कोविड-19 के नए मामले घटकर 28,864 सामने आए जिससे तमिलनाडु में सक्रिय मामलों की संख्या घटकर 3,05,546 हो गई है। हालांकि राज्य में 493 मौतें दर्ज की गई जिससे मरने वालों की संख्या 23,754 हो गई है।
अब तक तमिलनाडु में 88,91,549 लोगों को टीका लगाया गया है जिनमें 68,72,673 लोगों ने पहली खुराक और 20,18,876 लोगों ने दूसरी खुराक ली है।
कर्नाटकः 30 मई 2021 को जारी राज्य सरकार के बुलेटिन के अनुसार, दर्ज किए गए नए मामलेः 20,378; कुल सक्रिय मामलेः3,42,010; कोविड से हुई मौतें-382; कोविड से हुई कुल मौतें-28,679. कल लगभग 51,679 लोगों को टीका लगाने के साथ अब तक राज्य में कुल 1,33,96,169 लोगों को टीका लगाया जा चुका है। कर्नाटक में टीकाकरण में पिछले 10 दिनों में तेजी आई है, स्वास्थ्य मंत्री ने कहा कि अकेले बेंगलुरु में 24 लाख से अधिक टीके की खुराक दिए जाने के साथ यह अभियान अपने रास्ते पर है। कर्नाटक दक्षिण भारत में सबसे अधिक टीकाकरण वाले राज्यों की सूची में शीर्ष पर है। इसके साथ ही देश में 1.32 करोड़ टीकों के साथ देश का छठा सबसे अधिक टीकाकरण वाला राज्य है। केन्द्रीय मंत्री प्रल्हाद जोशी ने कहा कि दो दिनों में ब्लैक फंगस की पर्याप्त दवा उपलब्ध हो जाएगी और केन्द्र सरकार ने इस संबंध में आवश्यक इंतजाम किए है।
आंध्र प्रदेशः पिछले 24 घंटों के दौरान राज्य में 84,232 नमूनों की जांच के बाद कोविड-19 के 13,400 नए मामले और 94 मौतें दर्ज की गई जबकि 21,133 मरीजों को अस्पताल से छुट्टी दे दी गई। राज्य में कल तक कोविड टीके की कुल 97,66,778 खुराकें दी जा चुकी हैं जिसमें 72,82,314 पहली खुराक और 24,84,464 दूसरी खुराक शामिल हैं। राज्य में रविवार को कोविड-19 से मरीजों के ठीक होने की कुल संख्या 15 लाख से अधिक हो गई जिसके परिणामस्वरूप सक्रिय मामलों की संख्या में गिरावट आई है क्योंकि एक सप्ताह से अधिक समय से नए मामलों में कमी आना जारी है। हालांकि राज्य ने कर्फ्यू को 10 जून तक बढ़ाने का निर्णय किया है। केन्द्रीय पेट्रोलियम एवं इस्पात मंत्री श्री धर्मेन्द्र प्रधान ने कहा कि आंध्र प्रदेश में श्री सिटी स्पेशल इकोनॉमिक जोन जल्द ही एक प्रमुख क्रायोजेनिक टैंकर विनिर्माण का हब बन जाएगा। रविवार को उन्होंने वर्चुअल माध्यम से पहले चरण में 300 ऑक्सीजन बिस्तरों के साथ जंबो कोविड देखभाल केन्द्र का उद्घाटन किया, जिसे विशाखापट्टनम इस्पात संयंत्र द्वारा अपनी स्टील सिटी टाउनशिप में बनाया गया है। इस बीच आंध्र प्रदेश हाईकोर्ट ने निजी अस्पतालों द्वारा शोषण को रोकने के लिए यह निर्देश दिया कि मरीजों द्वारा नकद भुगतान कोविड नोडल अधिकारी के तत्वाधान में किया जाए।
तेलंगानाः राज्य सरकार ने राज्य में अधिक छूट के साथ आज से 10 और दिनों के लिए लॉकडाउन को बढ़ाने का निर्णय किया है। राज्य ने विदेशी विश्वविद्यालयों में दाखिल लेने वाले छात्रों को प्राथमिकता के आधार पर टीका लगाने का भी निर्णय लिया है क्योंकि कई विश्वविद्यालयों ने छात्रों को दाखिल देने के लिए टीकाकरण को जरूरी किया है। राज्य के स्वास्थ्य विभाग ने कोविड से ठीक हुए मरीजों में संक्रमण के इलाज के लिए सभी सरकारी मेडिकल कॉलेज एवं अस्पतालों में स्पेशल आउट पेशेंट काउंटर स्थापित करने का निर्णय लिया है, क्योंकि राज्य में म्यूकोर्मिकोसिस/ब्लैक फंगस के मामले बढ़ रहे हैं। पत्रकारों/रेहड़ी-पटरी विक्रेताओं/ऑटो एवं कैब चालकों/सड़क परिवहन निगम के चालकों और कंडक्टरों जैसे सुपर स्प्रेडर/उच्च जोखिम समूहों को टीका लगाने के लिए विशेष मुहिम चलाई जा रही है। स्वास्थ्य विभाग ने अत्यधिक शुल्क वसूलने और इलाज संबंधी प्रोटोकॉल का उल्लंघन करने के लिए खम्मम में 10 निजी अस्पतालों की कोविड इलाज संबंधी अनुमति को रद्द कर दिया है। इस बीच, कल कुल 1801 नए मामले सामने आए और 16 लोगों की मौतें हुई जिससे राज्य में कुल पॉजिटिव मामलों की संख्या 5,75,827 हो गई और मरने वालों की संख्या 3263 हो गई। राज्य में कुल सक्रिय मामलों की संख्या 35,042 है और मरीजों के ठीक होने की दर 93.34 प्रतिशत दर्ज की गई है।
असमः पिछले 24 घंटों के दौरान 71,598 जांच करने के बाद राज्य में 3,245 नए संक्रमण के मामले सामने आए और 55 लोगों की मौत हुई। पॉजिटिविटी दर 4.53 प्रतिशत है। कामरूप महानगर में 422 नए मामले दर्ज किए गए। राज्य के स्वास्थ्य विभाग ने सरकारी टीकाकरण केंद्रों पर 18-44 वर्ष आयु वर्ग के लोगों के लिए केन्द्र पर ही पंजीकरण और अपॉइंटमेंट के लिए केवल कुछ समय के लिए कोविड-19 टीकाकरण की सुविधा प्रदान करने का निर्णय लिया है। यह विशेष रूप से उन चाय बागान क्षेत्रों के लिए हैं जहां लोगों के पास अपॉइंटमेंट/स्लॉट बुकिंग के लिए स्मार्टफोन उपलब्ध नहीं है। जिला प्रशासन 18 वर्ष से अधिक आयु वर्ग के लिए जेलों, वृद्धा आश्रमों, मानसिक स्वास्थ्य संस्थानों और पुनर्वास केन्द्रों में विशेष टीकाकरण अभियान चलाएगा। मुख्यमंत्री हिमंत बिस्वा सरमा ने गुवाहाटी मेडिकल कॉलेज एवं हॉस्पिटल का दौरा किया और कोविड के इलाज संबंधी बुनियादी ढांचे और अन्य संबंधित मुद्दों का भी जायजा लिया।
मणिपुरः राज्य में रविवार एक दिन में अधिकतम 1032 नए मामले दर्ज किए गए और 17 मौतें दर्ज की गई तथा एक दिन में पॉजिटिविटी दर 16 प्रतिशत रही। मुख्यमंत्री ने कोविड की वजह से अनाथ हुए बच्चों के लिए सहायता योजना की शुरुआत की। नवीनतम जानकारी के अनुसार मणिपुर में 3,82,352 लोगों को कोविड-19 का टीका लगाया जा चुका है।
मेघालयः मेघालय में कोविड-19 महामारी की दूसरी लहर की संभावित कमी का संकेत देते हुए रविवार को लगातार तीसरे दिन मरीजों के ठीक होने की संख्या नए मामलों की तुलना में बेहतर रही। हालांकि, राज्य में पॉजिटिविटी दर राष्ट्रीय औसत से लगभग चार प्रतिशत अधिक है। रविवार को 974 लोग ठीक हुए इससे कोविड से ठीक होने/डिस्चार्ज होने वाले लोगों की संख्या 27,130 हो गई है। मेघालय सरकार कोविन पर 18 वर्ष से अधिक आयु वर्ग वाले लोगों को टीकाकरण के लिए अगले सप्ताह स्लॉट बुक करने की सुविधा देगी।
सिक्किमः तीन मौतों और 246 नए मामलों के साथ सिक्किम में पुष्ट मामलों की संख्या 15 हजार और मरने वाले लोगों की संख्या 250 से अधिक हो गई। पूरी तरह ठीक होने के बाद 130 और लोगों को होम आइसोलेशन से छुट्टी मिलने के साथ ही ठीक होने वाले लोगों का आंकड़ा बढ़कर 10,746 हो गया है। सिक्किम में इस समय कोरोनावायरस के 3,961 सक्रिय मामले हैं।
त्रिपुराः अगरतला के एमबीबी हवाई अड्डे पर एक ही दिन में दो बार ऑक्सीजन और अन्य दवाएं ले जाने वाले वायुसेना के विमानों के साथ अधिक ऑक्सीजन सिलेंडर पहुंचे। इस बीच 854 नए मामले सामने आए जबकि 873 लोग ठीक हुए और 6 लोगों की मौत हुई।
नगालैंडः नगालैंड में रविवार को कोविड के 192 नए मामले दर्ज किए गए और 13 लोगों की मौत हुई। 5049 सक्रिय मामलों के साथ कुल मामले 21,563 हो गए। चर्च के प्रमुखों ने कोहिमा व राज्य में कहीं और कुछ चर्चों द्वारा कोविड के मानदंडों का उल्लंघन करने व मण्डली आयोजित करने की रिपोर्ट पर निराशा व्यक्त की, जब बाकी देश अभूतपूर्व कोविड की दूसरी लहर का सामना कर रहा था।
महाराष्ट्रः महाराष्ट्र सरकार ने मुंबई, नवी मुंबई, ठाणे, पिम्परी चिंचवड़, पुणे, औरंगाबाद, नासिक, वसई विरार, नागपुर के निगमों के लिए लॉकडाउन को 15 जून तक बढ़ा दिया है, सभी स्थानीय निकायों में दस लाख से अधिक की आबादी है। शहरी क्षेत्रों में जहां कुल पॉजिटिविटी दर 10 प्रतिशत से कम है और कुल ऑक्सीजन वाले बिस्तरों पर 40 प्रतिशत से कम मरीज हैं, वहां जरूरी सामानों की दुकानों को सुबह 7 बजे से 11 बजे के बजाय सुबह 7 बजे से दोपहर 2 बजे तक खोलने की अनुमति दी जा सकती है। सभी सरकारी कार्यालयों में पहले की 15 प्रतिशत उपस्थित के बजाय 25 प्रतिशत की उपस्थिति के साथ काम करने की अनुमति होगी। महाराष्ट्र में कोरोनावायरस बीमारी  के दैनिक मामलों की संख्या रविवार को घटकर 18,600 हुई जिससे राज्य में संक्रमण के मामलों की संख्या 5,731,815 हो गई। साथ ही संक्रामक रोग से 402 लोगों की मौत हुई, इसके साथ ही महाराष्ट्र में मरने वालों की कुल संख्या 94,844 हो गई है।
गुजरातः गुजरात में रविवार को कोविड-19 के 1,871 नए मामले दर्ज किए गए, जो इस साल 25 मार्च के बाद से एक दिन में सबसे कम संक्रमण के मामले हैं। इन नए मामलों के साथ राज्य में कुल मामलों की संख्या 8,07,488 हो गई। 26 मार्च के बाद से पहली बार दैनिक नए मामलों की संख्या घटकर 2,000 से नीचे आई। 26 मार्च को 2,190 मामले दर्ज किए गए थे, जबकि 25 मार्च को 1,961 संक्रमण के मामले दर्ज किए गए थे। रविवार को 1,83,070 लोगों को कोविड-19 का टीका लगाया गया, राज्य में अब तक दी गई खुराकों की कुल संख्या बढ़कर 1,68,94,303 हो गई। रविवार को कोविड-19 के खिलाफ 18-44 आयु वर्ग के 1,11,843 लोगों को टीका लगाया गया, जिससे ऐसे लाभार्थियों की कुल संख्या 14,78,897 हो गई।
राजस्थानः पिछले चार दिनों में म्यूकोर्मिकोसिस के 500 से अधिक मामले पाए गए जिससे राज्य में मामलों की संख्या बढ़कर 1300 हो गई है। जबकि म्यूकोर्मिकोसिस के अधिकतम मामले जयपुर में सामने आए हैं, जोधपुर, कोटा और उदयपुर जैसे जिलों में भी म्यूकोर्मिकोसिस के मामले दर्ज किए गए हैं। संदिग्ध म्यूकोर्मिकोसिस के मामलों की पहचान करने के लिए स्वास्थ्य विभाग की टीमें सभी जिलों में घर-घर जाकर सर्वेक्षण कर रही है। विभाग ने राज्य के 28 अस्पतालों को जानलेवा फंगस का इलाज प्रदान करने की अनुमति दी है क्योंकि इसे एक अधिसूचित करने योग्य बीमारी घोषित किया गया है। राजस्थान में रविवार को कोविड-19 के 2,298 नए मामलों के साथ के मामलों की संख्या बढ़कर 9,38,460 हो गई जबकि 66 लोगों की मौत के साथ मरने वालों की कुल संख्या 8,317 हो गई है। राजस्थान में कोविड-19 के सक्रिय मामलों की संख्या 49,224 हैं।
मध्य प्रदेशः मध्य प्रदेश में कोविड टेस्ट पॉजिटिविटी दर घटकर 3 प्रतिशत से नीचे आ गई है। राज्य में नए मरीजों की संख्या में लगातार कमी आ रही है। मध्य प्रदेश में 1 जून से अनलॉक करने की प्रक्रिया शुरू हो रही है। इसके लिए राज्य सरकार ने दिशानिर्देश भी जारी किए है। राज्य सरकार के अनुसार, प्रदेश में 5 प्रतिशत से अधिक संक्रमण की दर वाले जिलों और 5 प्रतिशत से कम संक्रमण की दर वाले जिलों के लिए अलग-अलग अनलॉक दिशा-निर्देश होंगे। राज्य के इंदौर, भोपाल, सागर और मुरैना जिलों में संक्रमण की दर 5 प्रतिशत से अधिक है, जरूरी सामान की दुकानें खोली जा सकती है, लेकिन इनमें से 25 फीसदी ही खुली रह सकती है। वहीं शहरी क्षेत्रों में जहां पांच प्रतिशत से कम पॉजिटिविटी दर है वहां 50 प्रतिशत दुकानें खोली जाएंगी।
छत्तीसगढ़ः छत्तसीगढ़ सरकार ने रविवार को कोविड-19 के कारण अपनी जान गंवाने वाले मीडियाकर्मियों के परिवारों के लिए 5 लाख रुपये की सहायता देने की घोषणा की। सरकार ने कहा कि वह छत्तीसगढ़ मीडिया प्रतिनिधि कल्याण सहायता नियमों के तहत अस्पतालों में कोविड के इलाज के लिए किए गए खर्च की भरपाई भी करेगी।
गोवाः गोवा में रविवार को कोरोनावायरस के 645 नए मामले दर्ज किए गए और 28 लोगों की मौत हो गई जिससे संक्रमितों मरीजों की संख्या 1,55,064 हो गई और मरने वालों की संख्या 2,625 हो गई है।
पंजाबः संक्रमित रोगियों की कुल संख्या 5,65,415 है। सक्रिय मामलों की संख्या 39,263 है। कुल मौतों की संख्या 14,432 है। कोविड-19 टीके की पहली खुराक लेने वाले  9,02,070 है। कोविड-19 टीके की दूसरी खुराक लेने वालों  की कुल संख्या 2,52,267 है। 45 से अधिक उम्र के कुल 28,13,549 लोगों को टीके की पहली खुराक दी गई। 45 से अधिक उम्र के कुल 4,77,554 लोगों को टीके की दूसरी खुराक दी गई। 18-44 वर्ष के आयु वर्ग के कुल 4,53,987 लोगों की टीके की पहली खुराक दी गई है।
हरियाणाः अब तक कुल 7,55,389 नमूने पॉजिटिव पाए गए। कुल सक्रिय कोविड-19 मरीजों की संख्या 21,087 है। मौतों की संख्या 8,221 है। अब तक कुल 56,60,777 लोगों को टीका लगाया जा चुका है।
चंडीगढ़ः प्रयोगशाला द्वारा कोविड-19 के पुष्ट मामलों की कुल संख्या 59,922 है। सक्रिय मामलों की संख्या 2,134 है। अब तक कोविड-19 से होने वाली मौतों की कुल संख्या 745 है।
हिमाचल प्रदेशः अब तक कोविड-19 के संक्रमित मरीजों की कुल संख्या 1,89,465 है। सक्रिय मामलों की कुल संख्या 14940 है। अब तक कुल 3,111 मौतें दर्ज की गई हैं।